Jouko Tuomisto

Jouko Juhani Tuomisto (s. 13. maaliskuuta 1939 Kurikka) on suomalainen emeritusprofessori, tutkija ja tiedekirjailija. Hän toimi Kansanterveyslaitoksen (nyk. Terveyden ja hyvinvoinnin laitos) tutkimusprofessorina ja osastonjohtajana vuosina 1983–2004. Tuolloin juuri perustettu osasto kehittyi kansainvälisesti tunnustetuksi monialaiseksi ympäristöterveyden tutkimusyksiköksi.

Tuomisto on toiminut asiantuntijana ympäristöterveysasioissa muun muassa valtionhallinnolle, Euroopan unionille, Euroopan elintarviketurvallisuusvirastolle (EFSA) ja Maailman terveysjärjestölle (WHO).

Ura

Koulutus ja tutkijanura
Tuomisto kirjoitti ylioppilaaksi Ilmajoen yhteiskoulusta 1957. Koulutukseltaan Tuomisto on lääkäri (LL Helsingin yliopisto 1965, LKT 1968) sekä farmakologi ja toksikologi (PhD Kansasin yliopisto 1972).

Tuomisto on toiminut eri tehtävissä Helsingin (muun muassa farmakologian apulaisprofessori 1977) ja Kuopion yliopistoissa (toksikologian ja farmakokinetiikan professori 1978–1982 sekä osa-aikainen ympäristöterveydenhuollon professori 1998–2003). Tuomisto oli akatemiatutkijana sekä Suomen Akatemian tutkijaprofessorina/akatemiaprofessorina 1991–1996. Vuosina 2002–2004 hän johti Ympäristöterveyden riskinarvioinnin huippuyksikköä. Tuomisto on Suomalaisen Tiedeakatemian jäsen vuodesta 1994. Hän on Kuopion yliopiston kunniatohtori.

Kirjallinen toiminta
Tieteellisten julkaisujen ohella Tuomisto on osallistunut julkiseen keskusteluun ja julkaissut useita kirjoja sekä ollut toimittajana yliopisto-oppikirjoissa (Farmakologia ja toksikologia, 8 painosta 1978–2012, Ympäristöterveys, 2007, 2020) ja kirjoittajana muun muassa lukion oppikirjoissa.

Tuomiston teos ”100 kysymystä ympäristöstä ja terveydestä” oli ehdolla Tieto-Finlandia-palkinnon saajaksi vuonna 2005. Kirjan kolmas painos on luettavissa verkossa,, samoin englanninkielinen uudistettu laitos on luettavissa verkossa.

Tuomiston tavoitteena on ollut suhteuttaa riskejä, varoittaa todella vakavista riskeistä ja asettaa kohdalleen turhia pelkoja. Hänen mielestään muun muassa jo pienhiukkasten terveyshaittojen takia ja ilmastonmuutoksesta riippumattakin tulisi päästä nopeasti eroon fossiilisiin polttoaineisiin perustuvasta energiantuotannosta ja liikenteestä. Hän on kritisoinut myös liiallista alkoholinkäyttöä merkittävänä terveysriskinä.

Kansainvälinen toiminta
Tuomisto on ollut aktiivinen useissa kansainvälisissä järjestöissä kuten Maailman farmakologiliitossa (IUPHAR, Kuudennen kansainvälisen farmakologikongressin ohjelmajohtaja 1975), Kansainvälisessä toksikologiliitossa (IUTOX) ja Euroopan toksikologiyhdistyksessä (Eurotox, jonka 26. Kongressin presidentti 1985, myönnettiin Eurotox Merit Award 2006). Toimintavuonna 2008–2009 hän oli Rotarypiiri 1430:n kuvernööri.

Teokset

Kirjat
 Tuomisto J, Paasonen MK (eds.): Proceedings of the Sixth International Congress of Pharmacology, Pergamon Press, Oxford and Finnish Pharmacological Society, 6 volumes, 1633 pages, 1975. ISBN 0-08-020458-9
 Tuomisto J, Paasonen MK (toim.): Farmakologia, 768 s. Lääketieteen Opiskelijoiden Asuntola- ja Tukisäätiö, Helsinki 1978. ISBN 951-99149-8-6
 Elo J, Karjomaa N, Kettunen P, Tuomisto J (toim.): Terveydenhuollon etiikka, 98 s. Kuopion korkeakoulu, Kuopio 1978. ISBN 951-780-062-2
 Elo J, Karjomaa N, Kettunen P, Launiala K, Tuomisto J, Vartiainen E (toim.): Terveydenhuollon etiikka II, 85 s. Kuopion korkeakoulu, Kuopio 1979. ISBN 951-780-081-9
 Tuomisto J, Paasonen MK (toim.): Farmakologia, 2. p. 763 s. Kandidaattikustannus, Helsinki 1981. ISBN 951-99149-8-6
 Tuomisto J, Paasonen MK (toim.): Farmakologia ja toksikologia, 3. p., 946 s, Kandidaattikustannus, Helsinki 1982. ISBN 951-99395-7-1
 Chambers PL, Tuomisto J, Chambers C (eds.): Toxic Interfaces of Neurones, Smoke and Genes.  Proceedings of the 26th Congress of the European Society of Toxicology, 487 pages, Springer-Verlag, Berlin 1986. ISBN 3-540-16589-4, 0-387-16589-4
 Tuomisto J, Paasonen MK (toim.): Farmakologia ja toksikologia, 4. p., 998 s.,  Medicina Kustannusosakeyhtiö, Kuopio 1988. ISBN 951-99962-4-9
 Holopainen M, Kurttio P, Tuomisto J (eds.): African workshop on technological disasters, 202+ pages., World Health Organization, 1990. ISBN 951-47-5764-5
 Tuomisto J: Myrkynvihreä maailma. Esseitä, 175 s. Recallmed Oy,  1992. ISBN 951-9221-52-2
 Tuomisto J, Ruuskanen J (ed.): Proceedings, First Finnish Conference of Environmental Sciences. Environmental Research in Finland Today. Kuopio University Publications C. Natural and Environmental Sciences, vol. 14, Kuopio 1993. ISBN 951-780-372-9
 Koulu M, Tuomisto J, Paasonen MK (toim.): Farmakologia ja toksikologia, 5. p.,  1136 s.,  Medicina Kustannusosakeyhtiö, Kuopio,  1996. ISBN 951-97316-0-1
 Tuomisto J, Vartiainen T, Tuomisto JT: Synopsis on dioxins and PCBs. Publications of the National Public Health Institute B17/1999, 59 s. Kuopio 1999. ISBN 951-740-144-2
 Koulu M, Tuomisto J (toim.): Farmakologia ja toksikologia, 6. p.,  1184 s.,  Medicina Kustannusosakeyhtiö, Kuopio, 2001. ISBN 951-97316-1-X
 Tuomisto J, Mykkänen H (toim.): The International Congress on Food Safety and Toxicology, 70 s. Kuopio University Publications D. Medical Sciences 249, 2001. 951-781-849-1
 Jantunen M, Komulainen H, Nevalainen A, Tuomisto J, Venäläinen R, Viluksela M (toim.): Selvitys elinympäristön kemikaaliriskeistä, Kansallisen kemikaaliohjelman taustaselvitys. Kansanterveyslaitoksen Julkaisuja B11/2005, 262 p. Helsinki 2005. ISBN 951-740-495-6
 Tuomisto J: 100 kysymystä ympäristöstä ja terveydestä - Arsenikista öljyyn, 328 s. Kustannus Oy Duodecim, Helsinki 2005. ISBN 951-656-221-3
 Koulu M, Tuomisto J (toim.): Farmakologia ja toksikologia, 7. p.,  1199 s.,  Medicina Kustannusosakeyhtiö, Kuopio, 2007. ISBN 978-951-97316-2-9
 Mussalo-Rauhamaa H, Paile W, Tuomisto J Vuorinen HS (toim.): Ympäristöterveys, 272 s., Duodecim, Helsinki 2007. ISBN 978-951-656-161-8
 Erkkola M, Fogelholm M, Huuskonen MS, Komulainen H, Korhonen M, Leino T, Nevalainen A, Paile W, Pekkanen J, Sala E, Salonen R, Suni J, Taskinen S, Tuomisto J, Vartiainen T, Viluksela M (toim.): Lasten ympäristö ja terveys. Kansallinen CEHAP-selvitys. * * Kansanterveyslaitoksen Julkaisuja B11/2007, 185 s. Helsinki 2007. ISBN 978-951-740-698-7
 Koulu M, Mervaala E, Tuomisto J (toim.): Farmakologia ja toksikologia, 8. p.,  1263 s.,  Medicina Kustannusosakeyhtiö, Kuopio, 2012. ISBN 978-951-97316-4-3
 Tuomisto J. Siittiökato. Mikä meitä ympäristössä oikeasti uhkaa? 408 s., Duodecim, Helsinki 2012. ISBN 978-951-656-429-9

Lähteet

Suomalaiset lääkärit
Vuonna 1939 syntyneet
Elävät henkilöt
Akatemiaprofessorit
Kuopion yliopiston professorit
Suomalaiset farmakologit
Ympäristöterveys
Terveyden ja hyvinvoinnin laitos